Παγοπώλης

Το επάγγελμα του παγοπώλη ήταν να πουλάει πάγο και υπήρχε ως τη δεκαετία του 1970 κυρίως σε αστικά κέντρα. 

Περιγραφή
Ο παγοπώλης  πουλούσε τον πάγο περιφερόμενος στις γειτονιές, γιατί εκείνη την εποχή  δεν υπήρχαν ηλεκτρικά ψυγεία για τη συντήρηση των τροφίμων. Περιδιαβαίνοντας με το ειδικά διαμορφωμένο κάρο, την καρότσα ή το τρίκυκλό του, πουλούσε παγοκολόνες που κατασκευάζονταν με ειδική διαδικασία σε ανάλογα εργαστήρια, τα παγοποιείαΩς πρώτη ύλη χρησιμοποιείτο νερό, αμμωνία και αλάτι. Βλ. ανάλογες τεχνικές έως σήμερα στο FBC:Παγοποιεία . Τροφοδοτούσε όχι μόνο τα σπίτια αλλά και τα διάφορα μικρά μαγαζιά. Ο παγοπώλης φορούσε γάντια για να μην παγώνουν τα χέρια του και χειριζόταν ειδικό γάντζο-κοπίδι με τον οποίο έπιανε τον πάγο, τον έκοβε και τον μετέφερεΣαρησάββας Β. 1999, Ταξίδι στο χθες (55 παραδοσιακά επαγγέλματα), Θεσσαλονίκη.. Οι πάγοι τοποθετούνταν σε χτιστά ή ξύλινα ψυγεία εκείνης της εποχής, τις παγωνιέρες. Εκεί διατηρούσαν τα τρόφιμά τους οι οικογένειες και είχαν και δροσερό νερό το καλοκαίρι.

Σήμερα
Με την ανάπτυξη της τεχνολογίας και των ηλεκτρικών ψυγείων το επάγγελμα του παγοπώλη σταδιακά έσβησεΙστορικές σελίδες: Οταν οι παγοπώλες μοίραζαν τον πάγο στα σπίτια του Μεγάλου Κάστρου.

Παραπομπές

Κατηγορία:Παραδοσιακά επαγγέλματα
Κατηγορία:Πλανόδιοι μικροπωλητές
Κατηγορία:Υπαίθριοι μικροπωλητές